Viktor Gyökeres

Viktor Einar Gyökeres (sündinud 4. juunil 1998) on Rootsi jalgpallur, kes mängib ründajana Inglismaa kõrgliigaklubis Arsenal ja Rootsi jalgpallikoondises.

2015. aastal debüteeris ta Rootsi esiliiga klubis IF Brommapojkarna. 2017. aasta hooajal lõi ta Rootsi esiliigas 13 väravat.

2018. aasta jaanuaris liitus ta Inglismaa kõrgliigaklubiga Brighton & Hove Albion, kuid klubi põhimeeskonnas sai ta mänguaega ainult Inglismaa karikavõistlustel ja liigakarikavõistlustel. Ainsa värava lõi ta Brightoni meeskonnas 17. septembril 2020 EFL Cupi mängus FC Portsmouthi vastu. Hooajal 2019–2020 oli ta laenul Saksamaa esiliigaklubis FC St. Pauli, kus 26 liigamänguga jäi tema arvele seitse väravat, ning hooajal 2020–21 Inglismaa esiliigaklubides Swansea City ja Coventry City. 2019. aasta juulis sõlmis ta Coventry Cityga püsiva lepingu."Coventry City: Viktor Gyokeres signs from Brighton on three-year deal for undisclosed fee". bbc.com. 9.7.2021. Vaadatud 9.8.2021 Hooajal 2021/22 lõi Gyökeres Coventry Citys mängides Inglismaa esiliigas 17 väravat ja 2022/23 hooajal 21 väravat. Lisaks oli Gyökeres hooajal 2022/23 Sunderlandi mängija Jack Clarke'i kõrval liigas enim väravasööte andnud mängija (12). Hooaja lõpus valiti ta Inglismaa esiliiga hooaja sümboolsesse koosseisu.

2023. aasta juulis sõlmis ta viieaastase lepingu Lissaboni Sportinguga. 12. augustil 2023 lõi ta Portugali kõrgliiga hooaja avamängus kaks väravat Vizela vastu.

Ta lõi Sportingu eest 102 mängus 97 väravat. Sportingus võitis ta kaks kõrgliiga karikat ja ühe domestilise karika.

2025. aasta juulis sõlmis ta lepingu Londoni Arsenaliga. Arsenali särgis lõi ta oma esimesed kaks väravat Leeds Unitedi vastu mängus, mis lõppes seisuga 5-0.

Rootsi jalgpallikoondises debüteeris Gyökeres 8. jaanuaril 2019 mängus Soome vastu. Koondisekarjääri esimese värava lõi ta kolm päeva hiljem sõprusmängus Islandi vastu.

Ta on Ungari päritolu."Viktor Gyökeres a PL-ben folytatja". goal.com. 27.9.2017. Vaadatud 9.8.2021

 Viited 

Kategooria:Rootsi jalgpallurid
Kategooria:Brighton & Hove Albion FC jalgpallurid
Kategooria:FC St. Pauli jalgpallurid
Kategooria:Coventry City FC jalgpallurid
Kategooria:Lissaboni Sportingu jalgpallurid
Kategooria:The Championshipi mängijad
Kategooria:Primeira Liga mängijad
Kategooria:Sündinud 1998